b'\n_START_ARTICLE_\nLeidenfrostov u\xc4\x8dinak\n_START_PARAGRAPH_\nLeidenfrostov u\xc4\x8dinak je pojava za \xc4\x8dijeg vremena teku\xc4\x87ina u bliskom dodiru s masom znatno toplijom od same teku\xc4\x87ine i njena vreli\xc5\xa1ta, stvara izolacijski sloj od isparenog, tankog donjeg dijela kapi koji zbog svoje niske toplinske vodljivosti odga\xc4\x91a ina\xc4\x8de hitro vrenje teku\xc4\x87ine. Ova pojava se \xc4\x8desto mo\xc5\xbee vidjeti pri prolijevanju vode po znatno zagrijanijoj tavi; ako je temperatura tave iznad ili na Leidenfrostovoj to\xc4\x8dki (pri kuhinjskim uvjetima to\xc4\x8dka varijabilno iznad vreli\xc5\xa1ta vode), zgrudane \xc4\x87e kapljice \xcb\x9dplesati\xcb\x9d po tavi i trebat \xc4\x87e ne\xc5\xa1to vi\xc5\xa1e vremena za isparavanje  nego \xc5\xa1to bi trebale da je temperatura tave ispod Leidenfrostove to\xc4\x8dke, \xc4\x8dak i ako je temperatura iznad vreli\xc5\xa1ta.  Ista se mo\xc5\xbee uo\xc4\x8diti i pri izlijevanju teku\xc4\x87eg du\xc5\xa1ika; pod igra ulogu zna\xc4\x8dajno toplije mase u dodiru s kojom znatno hladniji teku\xc4\x87i du\xc5\xa1ik stvara izolacijski sloj. _NEWLINE_Pri nekim demonstracijama izvode se i ekstremniji primjeri kao \xc5\xa1to je umakanje mokrog prsta u teku\xc4\x87e olovo  ili prskanje teku\xc4\x87eg du\xc5\xa1ika iz usta. Potonji su vrlo opasni, eventualno i kobni._NEWLINE_U\xc4\x8dinak je nazvan po Johannu Gottlobu Leidenfrostu, koji je o njemu raspravio u Raspravi o pojedinim kvalitetama obi\xc4\x8dne vode (De aqu\xc3\xa6 communis nonnullis qualitatibus tractatus) 1756. godine.'